11. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 52209/6077 της 9 Αυγ./15 Οκτ.  1957 Περί αναθέσεως πειθαρχικής διώξεως Υπαξιωματικών Λ.Σ. και λιμενοφυλάκων ενώπιον αρμοδίων Πειθαρχικών Συμβουλίων, εις Γεν. Δ/ντή Υ.Ε.Ν. ως Αρχηγόν του Λ.Σ. Έχοντες υπ’ όψιν: α)Τον Α.Ν. 1101/1938 «περί καταστάσεως Υπαξιωματικών Β.Ν.», ισχύοντος και δια το Λιμενικόν Σώμα δυνάμει του άρθρου μόνου του Νόμ. 5464/1932. β)Το άρθρ. 1 παρ. 2 του Ν.Δ. 385/1941 «περί Λιμενοφυλάκων» (ΦΕΚ 278 Α΄/1941) ως εκυρώθη υπό της 152/1946 Π.Υ.Σ. γ)Το άρθρον μόνον (παρ.2-3) του Νόμ. 3674/1957 «περί ποινικής και πειθαρχικής διώξεως των ανηκόντων εις το Λιμενικόν Σώμα ανδρών» (ΦΕΚ 40 Α΄/18.3.1957), αποφασίζομεν: Την κατά τας κειμένας διατάξεις παραπομπήν Υπαξιωματικών Λ.Σ. και λιμενοφυλάκων ενώπιον των αρμοδίων Πειθαρχικών Συμβουλίων, ως και την συγκρότησιν των Συμβουλίων τούτων ανατίθεμεν εις τον Γενικόν Διευθυντήν του Υπουργείου Εμπορικής Ναυτιλίας ως Αρχηγόν του Λιμενικού Σώματος. Δημοσιευθήτω δια της Εφημερίδος της Κυβερνήσεως και κοινοποιηθήτω δεόντως. 20.Γ.ε.9-11 Ποινική και Πειθαρχική δωσιδικία Λ.Σ. 